Document ID: /roh_data/filtered/rm_wikipedia_new.jsonl.gz/944

Domat ( [ˈdomɐt]?/i, tudestg Ems) ei ina vischnaunca en il cantun Grischun en la Svizra; ella tucca tar il district dal Plaun.
Domat/Ems ei dapi l'onn 1943 il num ufficial dalla vischnaunca. 
Domat ha biaras baselgias. Quellas muossan ils differents stadis co la vischnaunca ei carschida.
La pli veglia baselgia ei quella da Sogn Pieder al pei dalla Tuma Castè. Al posses dalla vischnaunca da Domat sauda era l‘Alp Ranasca sur Pigniu.
Enconuschenta lunsch entuorn ei la vischaunca da Domat pervia da sias dudisch tumas.
Tochen el 19. tschentaner tschintschavan tuts romontsch a Domat. Ella secunda mesadad dil 19. tschentaner ei adina vegniu discurriu dapli tudestg. Mo la majoritad dils habitonts tschintschava aunc adina romontsch. Suenter la secunda uiara mundiala ei adina vegniu discurriu dapli tudestg.

Populaziun

Cultura ed attracziuns
Domat ei enconuschents per sias processiuns. La pli enconuschenta processiun ei quella da Sontgilcrest che vegn festivada diesch dis suenter Tschuncheismas. Medemamain han las processiuns da Nossadunna d'uost (el dialect da Domat: Nossadunna d'avust) sco era quella da Venderdis sogn in plaz fix ella veta religiusa e culturala dil vitg.
In plaz fix ella vita culturala da Domat ha era il tscheiver (el dialect da domat: bagordas). Il tscheiver ha liug duront quater dis e finescha cun il «vendergis mellen». Il punct culminont ei la gievgia grassa cun il til da tscheiver.

Baselgias
Enzatgei che dat en egl, ein las biaras baselgias e capluttas che muossan ils differents stadis da svilup dil vitg. En tut ha Domat siat edifzis sacrals. Il pli vegl sanctuari ei la baselgia Sogn Pieder al pei dalla Tuma Casté. Il pli giuven baghetg ei la baselgia refurmada ch'ei vegnida erigida igl onn 1964.

Baselgia Sogn Pieder
Baselgia Sogn Gion
Baselgia parochiala Katholische Pfarrkirche Mariä Himmelfahrt
Caplutta Nossadunna dallas dolurs
Caplutta Sogn Antoni
Caplutta S. Frena
Baselgia refurmada

Annotaziuns